Proiect

**GUVERNUL REPUBLICII MOLDOVA**

**HOTĂRÎRE nr.\_\_\_\_\_\_**

**din \_\_\_\_\_\_\_\_\_ 2013**

**Chişinău**

**Cu privire la aprobarea proiectului de lege pentru modificarea şi completarea Legii nr.1134-XIII din 2 aprilie 1997 privind societățile pe acțiuni**

 Guvernul

**HOTĂRĂŞTE:**

 Se aprobă şi se prezintă Parlamentului spre examinare proiectul de lege pentru modificarea şi completarea Legii nr.1134-XIII din 2 aprilie 1997 privind societățile pe acțiuni.

 **PRIM-MINISTRU Iurie LEANCĂ**

 Contrasemnează:

 Viceprim-ministru,

 ministrul economiei Valeriu Lazăr

 Ministrul justiţiei Oleg Efrim

 Ministrul finanţelor Anatol Arapu

proiect

**L E G E**

**pentru modificarea şi completarea Legii nr.1134-XIII**

**din 2 aprilie 1997 privind societățile pe acțiuni**

Parlamentul adoptă prezenta lege organică.

**Art.I.** – Legea nr.1134-XIII din 2 aprilie 1997 privind societățile pe acțiuni (republicată în Monitorul Oficial al Republicii Moldova, 2008, nr.1–4, art.1), cu modificările ulterioare, se modifică şi se completează după cum urmează:

1. În textul legii:

cuvintele „Legea cu privire la piața valorilor mobiliare” și „legislația cu privire la valorile mobiliare”, la orice formă gramaticală, se substituie cu cuvintele „Legea nr.171 din 11 iulie 2012 privind piața de capital” și „legislația privind piața de capital” la forma gramaticală corespunzătoare;

cuvintele „deținător nominal”, „deținător nominal al valorilor mobiliare”, „deţinătorul nominal de acţiuni” „deţinătorul nominal de acţiuni” se substituie cu cuvintele „persoana care efectuează custodia valorilor mobiliare” la forma gramaticală corespunzătoare.

1. Articolul 2:

alineatul (2) va avea următorul cuprins:

„(2) Societatea este considerată societate deținută public dacă valorile mobiliare emise de aceasta corespund uneia dintre următoarele condiții:

a) au constituit obiectul unei oferte publice;

b) sînt admise spre tranzacționare pe piața reglementată şi/sau în cadrul unui sistem multilateral de tranzacționare.”

se completează cu alineatele (3)-(5) cu următorul cuprins:

„(3) Societatea nu se consideră societate deținută public, dacă:

a) valorile mobiliare emise de societate nu corespund condițiilor stabilite la alin.(2);

b) valorile mobiliare emise de societate, deşi anterior au constituit obiectul unei oferte publice, în prezent nu întrunesc caracteristicile unei oferte publice, în modul stabilit de alin.(4);

c) valorile mobiliare emise de societate, deşi anterior au fost admise spre tranzacționare pe piața reglementată sau în cadrul unui sistem multilateral de tranzacționare, în prezent sînt retrase de pe piața reglementată sau din cadrul sistemului multilateral de tranzacționare.

(4) În cazul în care valorile mobiliare ale societății au constituit obiectul unei oferte publice, societatea nu se consideră societate deținută public, dacă la un an de la expirarea perioadei ofertei publice, societatea întrunește condițiile care exclud necesitatea efectuării ofertei publice și publicării unui prospect conform art.13 alin.(2) din Legea nr.171 din 11 iulie 2012 privind piața de capital.

(5) În cazul stabilit de alin.(4), societatea nu este considerată societate deținută public la data în care va îndeplini integral următoarele activități:

a) va comunica Comisiei Naționale a Pieței Financiare că societatea nu este deținută public și motivele din care societatea nu este considerată societate deținută public;

b) va face public un aviz, conform art.3 alin.(11), indicînd că societatea nu este deținută public și motivele din care societatea nu este considerată societate deținută public.”

1. Articolul 3 alineatul (10) se exclude.
2. Articolul 11 se completează cu alineatele (6)-(10) cu următorul cuprins:

„(6) Valorile mobiliare ale societății se înregistrează în mod obligatoriu în Registrul de stat al valorilor mobiliare, ținut de Comisia Națională a Pieței Financiare.

(7) Valorile mobiliare ale societății deținute public se înregistrează în Registrul de stat al valorilor mobiliare pînă la înregistrarea prospectului ofertei publice sau concomitent cu înregistrarea acestuia de către Comisia Națională a Pieței Financiare.

(8) Valorile mobiliare ale societății care nu este deținută public se înregistrează în Registrul de stat al valorilor mobiliare cu aplicarea unor proceduri simplificate, conform declarației pe proprie răspundere a societății.

(9) Valorile mobiliare ale societății sînt considerate plasate în cazul în care sînt achitate în întregime de primii achizitori (subscriitori), înregistrate în Registrul de stat al valorilor mobiliare şi în registrul deținătorilor de valori mobiliare ale societății.

(10) Comisia Națională a Pieței Financiare elaborează și publică pe pagina web proprie documente model care urmează să fie prezentate de societate în vederea înregistrării de stat a emisiunilor de valori mobiliare și a modificărilor datelor în Registrul de stat al valorilor mobiliare.”

1. La articolul 13 alineatul (8) se introduce o nouă propoziție cu următorul cuprins:

„Decizia privind înstrăinarea acțiunilor de tezaur se aprobă de:

a) consiliul societății – în cazul în care acțiunile înstrăinate reprezintă mai puțin de 10% din capitalul social al societății; sau

a) adunarea generală a acționarilor – în cazul în care acțiunile înstrăinate reprezintă 10% și mai mult din capitalul social al societății.”

1. Articolul 16:

alineatul (6) va avea următorul cuprins:

„(6) Societatea este în drept să plaseze obligațiuni cu acoperire sau obligațiuni fără acoperire, în modul stabilit de Legea nr.171 din 11 iulie 2012 privind piața de capital. Decizia de emitere a obligațiunilor cu acoperire va conține date despre:

a) lista și valoarea bunurilor gajate – în cazul gajării patrimoniului societății;

b) denumirea creditorului gajist, lista și valoarea bunurilor gajate, și clauzele referitoare la relațiile pecuniare dintre societate și creditorul gajist – în cazul gajării patrimoniului unei persoane terțe;

c) denumirea fidejusorului, date despre obligațiile fidejusorului față de deținătorii de obligațiuni și clauzele referitoare la relațiile pecuniare dintre societate și fidejusor – în cazul gajării patrimoniului unei persoane terțe;

d) denumirea garantului, date despre obligațiile garantului față de deținătorii de obligațiuni și clauzele referitoare la relațiile pecuniare dintre societate și garant – în cazul garanției bancare;

e) denumirea asigurătorului, date despre obligațiile asigurătorului față de deținătorii de obligațiuni și clauzele referitoare la relațiile pecuniare dintre societate și asigurător – în cazul poliței de asigurare de garanții.”

alineatul (9) se exclude.

1. La articolul 18 alineatul (1) va avea următorul cuprins:

„(1) Înscrierea în registrul deținătorilor valorilor mobiliare ale societății se efectuează la cererea societății, achizitorului, proprietarului valorilor mobiliare sau a persoanelor care efectuează custodia valorilor mobiliare, în modul stabilit de Legea nr.171 din 11 iulie 2012 privind piața de capital.”;

1. Articolul 25:

la alineatul (7), cuvîntul „Statul” se substituie cu cuvintele „În calitate de acționar al societății, statul”;

alineatul (15) va avea următorul cuprins:

„(15) Acționarul minoritar al unei societăți deținute public este în drept să ceară acționarului care deține, de sine stătător sau împreună cu persoanele care acționează în mod concertat, mai mult de 90% din volumul total de acțiuni cu drept de vot ale societății (în continuare – *acționarul majoritar*), ca acesta să-i achiziționeze acțiunile deținute, în modul și condițiile stabilite de Legea nr.171 din 11 iulie 2012 privind piața de capital și art.261”;

se completează cu alineatele (16) și (17) cu următorul cuprins:

„(16) Acționarul majoritar este în drept să refuze achiziționarea acțiunilor cu drept de vot ale acționarului minoritar, conform alin.(15), în cazul în care acțiunile deținute de acționarul minoritar sînt grevate cu obligații.

(17) Acționarii minoritari sînt obligați să-i vîndă acționarului majoritar al unei societăți deținute public, la cererea acestuia, acțiunile cu drept de vot pe care le dețin, în modul și în condițiile stabilite de Legea nr.171 din 11 iulie 2012 privind piața de capital, dacă după derularea unei oferte de preluare, acționarul majoritar deține, singur sau împreună cu persoanele care acționează în mod concertat, cel puțin 90% din volumul total de acțiuni cu drept de vot.”

1. Articolul 28 alineatul (2):

la litera b) în final se introduc cuvintele „ale societăților deținute public”;

la litera c) după cuvintele „funcții de răspundere” se introduc cuvintele „ale societăților deținute public”;

articolul se completează cu alineatele (4) și (5) cu următorul cuprins:

„(4) Acționarul este în drept să conteste în instanța de judecată deciziile organelor de conducere ale societății adoptate după efectuarea înscrierilor în registrul deținătorilor valorilor mobiliare ale societății referitoare la achiziționarea sau dobîndirea în alt mod a acțiunilor societății de către acest acționar.

(5) Acționarul este obligat să repare prejudiciul material cauzat societății și/sau altor acționari ai societății în cazul în care în mod abuziv, cu rea-credință și neîntemeiat înaintează cereri de chemare în judecată contra societății și/sau altor acționari, sesizează Comisia Națională a Pieței Financiare, organele de drept și/sau alte autorități publice. În acest caz, repararea prejudiciului nu exclude atragerea la răspundere contravențională sau penală, în cazul în care faptele acționarului constituie contravenție sau infracțiune.”

1. La articolul 29 alineatul (1) litera b), după cuvîntul „achiziționarea” se introduc cuvintele „sau înstrăinarea”, iar în final se completează cu cuvintele „ – în cazul societăților deținute public”.
2. Articolul 38:

la alineatul (1), după cuvîntul „societatea” se introduc cuvintele „deținută public”;

se completează cu alineatul (11) cu următorul cuprins:

„Pentru înregistrarea de stat a acțiunilor plasate la înființarea sa, societatea care nu este deținută public este obligată să prezinte Comisiei Naționale a Pieței Financiare documentele indicate în alin. (1) lit.a), c) și i).”;

la alineatul (4), după cuvîntul „zile” se introduc cuvintele „lucrătoare, în cazul societății deținute public, sau 5 zile lucrătoare, în cazul societății care nu este deținută public,”;

la alineatul (41), după cuvîntul „societatea” se introduc cuvintele „deținută public”;

la alineatul (41), în final se introduce o nouă propoziție cu următorul cuprins:

„În cazul constatării unor inexactități în documentele depuse, Comisia Națională a Pieței Financiare notifică despre acest fapt societatea care nu este deținută public la momentul depunerii documentelor sau în termen de cel mult 3 zile lucrătoare de la primirea lor, în cazul primirii prin intermediul expedițiilor poștale”.

1. Articolul 39:

la alineatul (6), după cuvîntul „consecutivi” se introduc cuvintele „ , în cazul societăților deținute public, sau 5 ani financiari consecutivi, în cazul societăților care nu sînt deținute public,”;

la alineatul (6), literele c) și d) se exclud;

alineatul (8) va avea următorul cuprins:

„(8) Dacă, la expirarea a 5 ani financiari consecutivi, cu excepția primului an financiar, valoarea activelor nete ale societății este negativă, orice acționar al societății este în drept să ceară instanței judecătoreşti dizolvarea societății”

1. La articolul 42 alineatul (5) prima propoziție se exclud cuvintele „de tezaur”, iar în final se introduc cuvintele „ , în termenul stabilit conform art. 38 alin. (4) și (41)”.
2. La articolul 45 alineatul (7):

litera b) se exclud cuvintele „ , cu toate anexele prevăzute la art.64 alin.(3)”;

litera g) va avea următorul cuprins:

„g) declarația pe propria răspundere a organului executiv al societății precum că datele și documentele prezentate sunt veridice și autentice;”

se introduce o nouă propoziție cu următorul cuprins:

„Societățile deținute public vor anexa la procesul-verbal al adunării generale a acționarilor documentele prevăzute la art.64 alin.(3).”

1. Articolul 49 alineatul (12):

în prima propoziție textul „care corespunde unuia din criteriile prevăzute la art.2 alin.(2) va fi publicată în termen de 15 zile” se substituie cu textul „deținută public va fi dezvăluită în termen de 7 zile lucrătoare”;

în a doua propoziție cuvintele „corespunde unuia din criteriile prevăzute la art.2 alin.(2)” se substituie cu cuvintele „este deținută public”.

1. La articolul 50 alineatul (3) litera f) cuvintele „ce depăşesc 10% din valoarea activelor societății, conform ultimului raport financiar” se substituie cu cuvintele „în cazurile stabilite de art.86”.
2. La articolul 52 alineatul (13), textul „în organele de conducere ale societății şi/sau în Comisia Națională a Pieței Financiare, şi/sau în justiție” se substituie cu textul „în:

a) organele de conducere ale societății şi/sau în Comisia Națională a Pieței Financiare, şi/sau în instanța de judecată – în cazul societăților deținute public;

b) organele de conducere ale societății şi/sau în instanța de judecată – în cazul societăților care nu sînt deținute public;”.

1. Articolul 55:

alineatul (1) va avea următorul cuprins:

„(1) În cazul societăţilor care nu sînt deținute public informaţia despre ţinerea adunării generale a acţionarilor:

a) va fi expediată fiecărui acţionar, reprezentantului lui legal sau persoanei care efectuează custodia valorilor mobiliare sub formă de aviz, pe adresa poștală și/sau electronică, și/sau la numărul de fax indicate în registrul acționarilor; şi/sau

b) va fi publicată pe pagina web a societății și/sau în organul de presă indicat în statutul societăţii.”

se completează cu alineatul (11) cu următorul cuprins:

„(11) În cazul societăţilor care sînt deținute public, informaţia despre ţinerea adunării generale a acţionarilor va fi expediată fiecărui acţionar, reprezentantului lui legal sau persoanei care efectuează custodia valorilor mobiliare, sub formă de aviz, pe adresa indicată în registrul acționarilor şi va fi publicată pe pagina web a societății și, dacă statutul sau prospectul ofertei publice prevede astfel, în organul de presă indicat în statutul societăţii.”

alineatul (2) va avea următorul cuprins:

„(2) Informația despre ținerea adunării generale a acționarilor prin corespondență sau sub formă mixtă se expediază fiecărui acționar sau reprezentantului lui legal, sau persoanei care efectuează custodia acțiunilor, conform alin.(1) și (11), împreună cu buletinul de vot. ”

1. La articolul 56 alineatul (2) litera b) cuvintele „raportul anual al consiliului societății” şi „comisiei de cenzori a” se exclud;
2. La articolul 65 alineatul (2) litera c) cuvintele „ce nu depăşesc 10% din valoarea activelor societății conform ultimului raport financiar” se substituie cu cuvintele „în cazurile stabilite de art.86”.
3. La articolul 71 alineatul (21) cuvintele „care corespunde unuia din criteriile prevăzute la art.2 alin.(2)” se substituie cu cuvintele „deținută public”.
4. La articolul 72 alineatul (8) în final se introduce o nouă propoziție cu următorul cuprins:

„Societatea este în drept să delege împuternicirile comisiei de cenzori aceleași organizații de audit care efectuează auditul societății conform art.89 sau unei alte societăți de audit”.

1. La articolul 76, alineatul (5) se exclude.
2. Articolul 77 alineatul (3) va avea următorul cuprins:

„(3) Societatea deținută public care a dobîndit sau a înstrăinat acţiuni cu drept de vot proprii este obligată să publice o informație despre acest fapt și să informeze Comisia Națională a Pieţei Financiare, cît mai curînd posibil, dar nu mai tîrziu de 5 zile lucrătoare de la data efectuării unei tranzacții, dacă în urma acestei tranzacții societatea atinge, depășește sau coboară sub limita de 5% sau 10% din acțiunile sale cu drept de vot.”

1. La articolul 78 alineatul (1) se exclud cuvintele „prin intermediul ofertei publice pe piața secundară,”;
2. La articolul 79 alineatul (5) cuvintele „mediu ponderat determinat cu utilizarea a cel puțin două criterii stabilite în art.21 alin.(41) din Legea cu privire la piața valorilor mobiliare” se substituie cu cuvintele „echitabil, stabilit conform art.23 din Legea nr.171 din 11 iulie 2012 privind piața de capital”.
3. Articolul 80 alineatul (7):

la litera b), cuvintele „ , cu toate anexele prevăzute la art.64 alin.(3)” se exclud;

se completează cu o nouă propoziție cu următorul cuprins:

„Societățile deținute public vor anexa la procesul-verbal al adunării generale a acționarilor documentele prevăzute la art.64 alin.(3).”

1. Articolul 82 alineatul (1):

la litera a) cuvintele „asupra lor” se exclud, iar cuvîntul „bilanț” se substituie cu cuvîntul „raport financiar”;

litera c) va avea următorul cuprins:

„c) primirea sau achitarea, pe parcursul unui an calendaristic, a unor plăți pentru servicii, care cumulativ au o valoare ce depăşește 25% din valoarea activelor nete ale societății conform ultimului raport financiar.”

1. Articolul 83 alineatul (24) va avea următorul cuprins::

„(24) Decizia societăţii deținute public privind încheierea de către societate a unei tranzacţii de proporţii se publică, în termen de 3 zile lucrătoare de la data adoptării, în modul stabilit de art.91, dezvăluindu-se următoarele informații:

a) descrierea și valoarea tranzacției de proporții;

b) bunurile, serviciile, drepturile, instrumentele financiare sau oricăre alte active aferente tranzacției de proporții.”

1. Articolul 84:

alineatul (4) se exclude;

la alineatul (5) textul „care corespunde unuia din criteriile prevăzute la art.2 alin.(2) este obligată să propună celorlalți acționari, în termen de 3 luni de la data consemnării în registrul acționarilor a achiziționării acțiunilor, ca aceştia să îi vîndă acțiunile cu drept de vot pe care le dețin, dacă legislația nu prevede altfel” se substituite cu textul „deținute public este obligată să efectueze o ofertă de preluare obligatorie în modul stabilit de Legea nr.171 din 11 iulie 2012 privind piața de capital.”;

alineatele (6)-(10) se exclud;

la alineatul (11) textul „–(10)” se exclude.

1. Articolul 85:

Denumirea articolului va avea următorul cuprins: „Dispoziții generale privind tranzacția cu conflict de interes”

alineatul (1) va avea următorul cuprins:

„(1) Tranzacția cu conflict de interese este o tranzacție sau cîteva tranzacții legate reciproc, efectuate direct sau indirect, între societate și persoana interesată și/sau persoanele afiliate acesteia. Tranzacția cu conflict de interese se consideră a fi efectuată indirect dacă tranzacția între societate și persoana interesată și/sau persoanele afiliate acesteia este realizată prin intermediul sau cu participarea unor persoane ce nu sînt persoane interesate.”;

la alineatul (11) după cuvîntul „acțiuni” se introduc cuvintele „sau răscumpărarea obligațiunilor emise de societate”;

se completează cu alineatul (12) cu următorul cuprins:

„(12) Se consideră a fi tranzacție cu conflict de interese:

a) cumpărarea, vînzarea sau transmiterea, sau primirea în orice alt mod de către societate a bunurilor, serviciilor, drepturilor, mijloacelor bănești, instrumentelor financiare și oricăror alte active;

b) acordarea sau primirea de către societate a împrumutului, gajului, garanției, fidejusiunii sau oricărei alte creanțe;

c) acordarea sau primirea de bunuri sau drepturi în folosință, locațiune, arendă sau leasing;

d) încheierea antecontractelor sau asumarea unor angajamente cu executare ulterioară, de natura opțiunii.”;

la alineatul (2):

prima propoziție se exclud cuvintele „în efectuarea de către societate a tranzacțiilor” și „totodată”;

literele d)-g) vor avea următorul cuprins:

„d) membru al consiliului societății sau al organului executiv al acționarului persoană juridică care deține de sine stătător sau împreună cu persoanele sale afiliate peste 25% din acțiunile cu drept de vot ale societății;

e) persoana fizică care în decursul ultimelor șase luni pînă la data luării deciziei privind tranzacția cu conflict de interese cade sub incidența prevederilor lit. a), b) sau d).”

f) membrii organului de conducere și consiliului societății, aleși în această funcție prin votul unui acționar al societății, în cazul în care tranzacția este încheiată între societate și acest acționar și/sau persoanele afiliate acestuia.

g) membrii organului executiv, numiți sau aleși în această funcție prin votul unui membru al consiliului societății, în cazul în care tranzacția este încheiată între societate și acest membru al consiliului societății, acționarul care a votat pentru alegerea acestui membru al consiliului societăți și/sau persoanele afiliate acestora.”

Alineatele (3) și (4) vor avea următorul cuprins:

„(3) Persoana interesată este obligată să comunice organului executiv și consiliului societății despre conflictul de interese dintre societate și persoana în cauză și/sau persoanele afiliate acesteia, pînă la luarea deciziei privind tranzacția cu conflict de interese, prezentînd următoarele informații:

a) descrierea și valoarea tranzacției cu conflict de interese și a situației care duce la crearea conflictului de interese;

b) bunurile, serviciile, drepturile, instrumentele financiare sau oricăre alte active aferente tranzacției cu conflict de interese;

c) cota acțiunilor cu drept de vot deținută de persoana interesată și/sau persoanele afiliate acesteia.

(4) Persoana interesată este obligată să repare prejudiciul cauzat societății și să compenseze venitul ratat al acesteia în cazul în care nu a comunicat despre conflictul de interese conform alin.(4) și/sau a votat pentru încheierea unei tranzacții cu conflict de interese cu încălcarea prevederilor prezentei legi. Persoana interesată este obligată să transmită societății profitul obținut ca urmare a încheierii unei tranzacții cu conflict de interese cu încălcarea prevederilor prezentei legi.

Se completează cu alineatul (6) cu următorul cuprins:

(6) Acționarul minoritar, persoana interesată și/sau societatea este în drept să solicite participarea unui mediator în vederea soluționării conflictului ce ține de încheierea tranzacției cu conflict de interese, în conformitate cu legislația cu privire la mediere.”

1. Articolul 86:

alineatul (1) va avea următorul cuprins:

„(1) Tranzacția cu conflict de interese este încheiată sau modificată de societate prin decizia consiliului societății, cu excepția cazurilor stabilite de alin.(11) și alin.(4).”;

se completează cu alineatele (11) și (12) cu următorul cuprins:

„(11) Tranzacția cu conflict de interese este încheiată sau modificată de societate prin decizia adunării generale în cazul în care:

a) valoarea tranzacției depăşeşte 10% din valoarea activelor societății conform ultimului raport financiar;

b) tranzacția se referă la un bun în valoare ce depăşeşte 10% din valoarea activelor societății conform ultimului raport financiar;

c) tranzacția se referă la primirea sau achitarea, pe parcursul unui an calendaristic, a unor plăți pentru servicii, care cumulativ au o valoare ce depăşește 10% din valoarea activelor societății conform ultimului raport financiar.

(12) Societatea care nu este deținută public este în drept să încheie sau să modifice tranzacția cu conflict de interese prin decizia consiliului societății în cazurile stabilite de alin.(11), dacă aceasta este prevăzut de statutul societății.

(13) Societatea deținută public este obligată să dezvăluie public informația privind tranzacția cu conflict de interese în cel mai scurt timp, dar nu mai tîrziu de 3 zile lucrătoare de la data luării deciziei, dezvăluind informația privind:

a) descrierea și valoarea tranzacției cu conflict de interese și a situației care duce la crearea conflictului de interese;

b) referințe la bunurile, serviciile, drepturile, instrumentele financiare sau orice alte active aferente tranzacției cu conflict de interese;

c) referințe la persoana interesată, cu sau fără indicarea numelui sau denumirii acesteia;

d) cota acțiunilor cu drept de vot deținută de persoana interesată și/sau persoanele afiliate acesteia.”

alineatul (2) va avea următorul cuprins:

„(2) Pînă la luarea deciziei privind încheierea tranzacției cu conflict de interese de către societatea deținută public, se va examina modul de încheiere a tranzacției cu conflict de interese de către organizația de audit, consultantul juridic (avocat sau birou de avocați) independent sau piața reglementată la care sunt admise valorile mobiliare emise de societate.”

se completează cu alineatele (21) și (22) cu următorul cuprins:

„(21) După examinarea efectuată conform alin.2, entitatea în cauză va emite o declarație scrisă, în care vor fi indicate:

a) descrierea și valoarea tranzacției cu conflict de interese și a situației care duce la crearea conflictului de interese;

b) opinia privind organul de conducere a societății care trebuie să adopte decizia privind tranzacția cu conflict de interese;

c) opinia privind respectarea modului de determinare a valorii de piață a bunurilor, conform art.76;

d) opinia privind posibilele pierderi sau prejudicii cauzate societății.

(22) Declarația scrisă va fi prezentată consiliului societății și, în cazul în care decizia privind încheierea tranzacției cu conflict de interese ține de competența acesteia, adunării generale a acționarilor.”;

se completează cu alineatul (51) cu următorul cuprins:

„(5) Materiale pentru ordinea de zi a adunării generale a acționarilor în cadrul căreia urmează să fie examinată decizia privind tranzacția cu conflict de interese vor conține declarația scrisă stabilită de alin.(21) și documentele referitoare la tranzacția în cauză, inclusiv proiectul contractului.”

se completează cu alineatul (11) cu următorul cuprins:

„(11) În cazul în care cerințele referitoare la încheierea tranzacției cu conflicte de interese din legislația privind băncile comerciale, organismele de plasament colectiv, societățile de investiții, societățile de asigurare și alte instituții financiare diferă de prevederile prezentului articol, se vor aplica cerințele legislației în cauză.”

1. Articolul 89:

la alineatul (1) cuvintele „care corespunde unuia din criteriile prevăzute la art.2 alin.(2)” se substituie cu cuvintele „deținute public”.

alineatul (6) se completează cu cuvintele „și/sau contracte referitoare la exercitarea unor activități stabilite de prezenta lege pentru organizația de audit”

1. Articolul 91:

alineatele (1)-(3) vor avea următorul cuprins:

„(1) Societatea deținută public este obligată să dezvăluie public informația în conformitate cu Legea nr.171 din 11 iulie 2012 privind piața de capital, prezentului articol și actele normative ale Comisiei Naționale a Pieţei Financiare.

(2) Suplimentar informațiilor stabilite de art.121 și 122 din Legea nr.171 din 11 iulie 2012 privind piața de capital, raportul anual și semestrial al societății va conține informații privind tranzacțiile de proporții și tranzacțiile cu conflict de interese încheiate de societate pe perioada raportată, cu dezvăluirea informației stabilite de art.83 alin.(12) sau art.86 alin.(24).

(3) Suplimentar informațiilor stabilite de art.123 din Legea nr.171 din 11 iulie 2012 privind piața de capital, societatea deținută public este obligată să publice informații privind următoarele evenimente care influențează activitatea sa:

a) hotărîrile adunărilor generale;

b) hotărîrile organelor de conducere privind încheierea tranzacțiilor de proporții și tranzacțiilor cu conflict de interese;

c) substituția registratorului sau organizației de audit;

d) calcularea şi plata dobînzilor pe obligațiunile emise de societate;

e) răscumpărarea sau achiziționarea valorilor mobiliare emise de societate;

f) demisionarea și numirea unor noi membri ai consiliului societății, organului executiv sau comisiei de cenzori;

g) orice eveniment care poate atrage incapacitatea de plată;

h) inițierea sau finalizarea procedurii de insolvabilitate;

i) alte evenimente stabilite de statutul societății și/sau regulile pieței reglementate sau sistemului multilaterale de tranzacționare la care sînt admise spre tranzacționare valorile mobiliare emise de societate.”

se completează cu alineatele (4)-(7) cu următorul cuprins:

„(4) În cazul în care prezenta lege nu prevede expres modul în care o informație urmează a fi făcută publică, se consideră că informația respectivă este făcută publică dacă a fost dezvăluită:

a) în formă electronică pe pagina web a societății; şi/sau

b) în unul sau în mai multe ziare cu difuzare națională; şi/sau

c) prin distribuirea acestei informații către o agenție de presă şi/sau de informații, cu condiția că aceasta o va dezvălui public; şi/sau

d) în textul unei decizii a unei autorități a administrației publice, ce urmează a fi publicată în Monitorul Oficial al Republicii Moldova.

(5) În cazul în care informația este dezvăluită prin mijloacele indicate în alin.(4) lit.b)-d), emitentul este obligat să dezvăluie aceeași informație în formă electronică pe pagina web proprie în aceeași zi.

(6) Societatea este obligată să asigure condițiile tehnice necesare pentru ca informațiile dezvăluite pe pagina web proprie să rămînă disponibile publicului pe o perioadă de cel puțin 5 ani.

(7) Societatea este în drept să prevadă în statut în unul sau în mai multe ziare cu difuzare națională în care va fi dezvăluită informația despre societate.”

1. În articolul 92 alineatul (1), după litera n) se introduce o literă nouă cu următorul cuprins:

„(n1) documentația aferentă tranzacțiilor de proporții și tranzacțiilor cu conflict de interese, inclusiv contractul privind tranzacția cu conflict de interese, declarația scrisă stabilită de art. 86 alin. (21), facturi, ordine de plată, extrase bancare.

1. Articolul 93:

alineatul (9) va avea următorul cuprins:

„(9) Reorganizarea societății deținute public se efectuează în temeiul autorizației eliberate de Comisia Națională a Pieței Financiare.”;

la alineatul (10), după cuvîntul „societății” se introduc cuvintele „deținute public”.

1. În articolul 95 alineatul (11) cuvîntul „precum” se substituie cu cuvintele „ iar pentru societățile deținute public”.

**Art.II.** – Prezenta lege intră în vigoare în termen de trei luni de la data publicării.

**Art.III.** – Comisia Națională a Pieței Financiare își va aduce actele sale normative în conformitate cu prezenta lege pînă la data intrării în vigoare a prezentei legi.

**Art.IV.** – Actele normative ale Comisiei Naționale a Pieței Financiare, actele de constituire și actele interne ale societăților pe acțiuni se aplică în măsura în care nu contravin prezentei legi.